b'\n_START_ARTICLE_\nIndija\n_START_SECTION_\nIzvor imena\n_START_PARAGRAPH_\nIme Indija izvira iz imena Ind, to pa iz staroperzijske besede Hindu, iz sanskrtskega Sindhu, zgodovinskega krajevnega poimenovanja reke Ind. Stari Grki so Indijce imenovali Indoi (\xce\x99\xce\xbd\xce\xb4\xce\xbf\xce\xaf), ljudje Inda. Indijska ustava priznava kot enakovredno uradno ime tudi Bharat (\xc2\xa0izgovarjava\xc2\xa0, /b\xca\xb0\xc9\x91\xcb\x90r\xc9\x99t\xcc\xaa/), sicer obi\xc4\x8dajno poimenovanje dr\xc5\xbeave v \xc5\xa1tevilnih indijskih jezikih. Kot sopomenka za vso Indijo se ob\xc4\x8dasno uporablja tudi beseda Hindustan, perzijski izraz za \xc2\xbbDe\xc5\xbeelo hindujcev\xc2\xab, sicer zgodovinsko ime za Severno Indijo.\n_START_SECTION_\nJeziki\n_START_PARAGRAPH_\nIndija je dom dveh ve\xc4\x8djih jezikovnih dru\xc5\xbein\xc2\xa0: indo-arijske (s pribli\xc5\xbeno 74% prebivalstva) in dravidske (okoli24% prebivalstva).  Drugi jeziki, ki se govorijo v Indiji, izhajajo iz avstroazijskih in kitajsko-tibetanskih jezikovnih dru\xc5\xbein.  Indija nima nacionalnega jezika.  Hindi , z najve\xc4\x8djim \xc5\xa1tevilom govorcev, je uradni jezik vlade.   Angle\xc5\xa1\xc4\x8dina se v veliki meri uporablja pri poslovanju in upravljanju ter ima status "pomo\xc5\xbenega uradnega jezika".  Pomembna je v izobra\xc5\xbeevanju, zlasti kot medij visoko\xc5\xa1olskega izobra\xc5\xbeevanja.  Vsaka dr\xc5\xbeava in zvezno podro\xc4\x8dje ima en ali ve\xc4\x8d uradnih jezikov, ustava pa priznava izrecno 22 "uradnih jezikov".\n_START_SECTION_\nReligije\n_START_PARAGRAPH_\nPopis iz leta 2011 je pokazal, da je v Indiji  vera z najve\xc4\x8djim \xc5\xa1tevilom vernikov Hinduizem (79,80% prebivalstva), sledi pa mu islam (14,23%); nato pa kr\xc5\xa1\xc4\x8danstvo (2,30%), sikhizem (1,72%), budizem (0,70%), d\xc5\xbeainizem (0,36%) in ostale vere  (0,9%).   Indija ima najve\xc4\x8dje svetovno hindujsko, sikhsko, Jainsko, Zoroastrijo in Bah\xc3\xa1\'\xc3\xad populacijo in tretje najve\xc4\x8dje muslimansko prebivalstvo - najve\xc4\x8dje med dr\xc5\xbeavami z nemuslimansko ve\xc4\x8dino.   _NEWLINE_Hindu\xc3\xadzem splo\xc5\xa1no velja za najstarej\xc5\xa1o glavno svetovno religijo. Zna\xc4\x8dilnost hinduizma je velika raznolikost verovanj, izvajanj in svetih besedil. Religija izvira iz starodavne vedske kulture, ki so jo na podcelino s sabo prinesli indoevropski arijci. Hinduizem je tretja najbolj raz\xc5\xa1irjena vera. V hinduizmu se ukvarjajo z jogo. Poznajo \xc5\xa1tiri glavne vrste joge. Vsak si izbere tisto, ki najbolj ustreza njegovem zna\xc4\x8daju in starosti. Indija, ki je kulturno raznolika dru\xc5\xbeba, slavi veliko razli\xc4\x8dnih praznikov najve\xc4\x8dkrat v obliki festivalov. Tako poleg treh nacionalnih dr\xc5\xbeavnih praznikov, indijske zvezne dr\xc5\xbeave praznujejo svoje praznike ali lokalne festivale glede na prevladujo\xc4\x8do religijo ali jezikovno skupnost, Tako je dobro poznati Seznam dr\xc5\xbeavnih in javnih praznikov Indije, ki so predvsem obvezno spo\xc5\xa1tovani s strani javnih slu\xc5\xbeb.'